Source: https://www.edilex.fi/aihealueet/Ty%F6-+ja+sosiaalioikeus/uutiset?classIds%5B%5D=388&classIds%5B%5D=389&classIds%5B%5D=390&classIds%5B%5D=391&classIds%5B%5D=392&classIds%5B%5D=393&classIds%5B%5D=394&classIds%5B%5D=395&classIds%5B%5D=396&classIds%5B%5D=397&classIds%5B%5D=398&classIds%5B%5D=399&classIds%5B%5D=400&classIds%5B%5D=401&classIds%5B%5D=402&classIds%5B%5D=403&classIds%5B%5D=404&classIds%5B%5D=405&classIds%5B%5D=406&classIds%5B%5D=407&classIds%5B%5D=408&classIds%5B%5D=409&classIds%5B%5D=410&classIds%5B%5D=411&classIds%5B%5D=412&classIds%5B%5D=413&classIds%5B%5D=414&classIds%5B%5D=415&classIds%5B%5D=416&classIds%5B%5D=417&classIds%5B%5D=418&classIds%5B%5D=419&classIds%5B%5D=420&classIds%5B%5D=421&classIds%5B%5D=422&classIds%5B%5D=423&classIds%5B%5D=424&classIds%5B%5D=425&classIds%5B%5D=426&classIds%5B%5D=427&classIds%5B%5D=428&classIds%5B%5D=429&classIds%5B%5D=430&classIds%5B%5D=431&classIds%5B%5D=432&classIds%5B%5D=433&classIds%5B%5D=434&classIds%5B%5D=435&classIds%5B%5D=436&classIds%5B%5D=437&classIds%5B%5D=438&classIds%5B%5D=439&classIds%5B%5D=440&typeIds%5B%5D=127%3Afi&perpage=100&offset=801&sort=timedesc
Timestamp: 2020-01-19 10:04:46+00:00
Document Index: 19102093

Matched Legal Cases: ['tuomioistuin ', 'tuomioistuin ', 'kko ', 'kko ', 'KKO ', 'kko ', 'kko ']

Uutiset (18796)
Siviilioikeus (6999)
1 Perhe- ja perintöoikeus (2143)
1.1 Perhe (765)
2 Henkilöoikeus (3056)
2.4 Yhdenvertaisuus ja tasa-arvo (619)
3 Varallisuusoikeus (4986)
3.1 Sopimussuhde (2111)
3.3 Kiinteä omaisuus (386)
4 Kuluttajansuoja (4641)
4.1 Myynti ja markkinointi kuluttajille (1488)
5 Vahingonkorvaus (2036)
Yritystoiminta (6924)
1 Elinkeinot (10914)
1.1 Elinkeinon harjoittaminen (2133)
1.4 Vakuuttaminen (361)
2 Yhteisöt (3526)
2.3 Asumisyhteisöt (386)
4 Kilpailu ja julkiset hankinnat (3096)
4.1 Kilpailu (456)
4.2 Julkiset hankinnat (489)
4.3 Markkinaoikeus ja kilpailuvirasto (87)
6 Viestintä (2444)
6.1 Sananvapaus (270)
6.2 Viestintäverkot (455)
7 Liikenne (2468)
7.1 Tieliikenne (749)
Verotus (4426)
1 Tulovero ja varojen arvostaminen (3320)
2 Yritysverotus (1861)
4 Kansainvälinen verotus (796)
14 Tulli (539)
Työ- ja sosiaalioikeus (7397)
1 Työ- ja virkasuhde (8143)
1.1 Työsuhde (2338)
1.2 Virkasuhde (1002)
1.6 Yhteistoiminta (130)
2 Työ- ja virkaehtosopimusjärjestelmä (1779)
2.2 Työtuomioistuin ja työriitojen sovittelu (69)
3 Työsuojelu (2557)
3.1 Työturvallisuus (730)
3.3 Työsuojelun valvonta ja hallinto (428)
6 Sosiaaliturva (2173)
7 Sosiaalihuolto ja -palvelut (2522)
7.1 Sosiaalihuolto (494)
7.2 Toimeentulotuki (153)
7.4 Vammaisetuudet ja -palvelut (200)
8 Terveydenhuolto ja kuntoutus (4472)
8.3 Erikoissairaanhoito (151)
8.7 Potilaan asema ja oikeudet sekä rekisterinpito (309)
8.8 Lääkkeet ja lääketieteelliset tutkimukset (185)
9 Sosiaali- ja terveydenhuollon hallinto ja rahoitus (3191)
9.1 Sosiaali- ja terveydenhuollon viranomaiset ja järjestöt (406)
9.2 Sosiaali- ja terveydenhuollon henkilöstö (245)
Ympäristö (3633)
1 Ympäristö ja ympäristönsuojelu (4586)
1.4 Luonnonsuojelu (260)
1.5 Eläinsuojelu ja eläintaudit (184)
2 Kemikaalit sekä muut riskialttiit aineet ja laitteet (279)
6 Metsä- ja erätalous (1522)
6.1 Metsien käyttö ja suojelu (101)
Rikos- ja prosessioikeus (9957)
1 Rikosoikeus (8659)
1.1 Rikokset (4724)
1.2 Esitutkinta ja pakkokeinot (786)
1.3 Rikosoikeudelliset seuraamukset (903)
1.4 Rangaistusten täytäntöönpanon hallinto (202)
2 Prosessioikeus (5904)
2.1 Oikeudenkäynti (2709)
2.2 Oikeuslaitos (683)
2.3 Oikeusapu ja oikeudenkäynnin kustannukset (748)
2.4 Maksukyvyttömyysmenettelyt (503)
2.5 Ulosotto (236)
2.6 Kansainvälinen prosessioikeus (251)
Julkisoikeus (6431)
1 Valtio-oikeus (7158)
1.1 Perustuslaki ja ihmisoikeudet (1616)
1.2 Eduskunta (203)
1.4 Ylimmät laillisuusvalvojat (192)
2 Yleishallinto-oikeus (5487)
2.1 Hallintoasioiden käsittely (1251)
2.2 Viranomaisten toiminnan julkisuus (389)
2.4 Kielet ja kääntäminen (40)
3 Hallintolainkäyttö ja hallintotuomioistuimet (4659)
4 Hallintoalueet ja itsehallinto (3092)
4.2 Kunnat (730)
6 Yleinen järjestys ja turvallisuus (2745)
6.5 Poliisitoimi (397)
8 Kansainväliset suhteet ja ulkomaalaiset (3499)
8.5 Ulkomaalaiset (635)
18796 hakuosumaa
1 - 100 .......... 501 - 600 601 - 700 701 - 800 801 - 900 901 - 1000 1001 - 1100 1101 - 1200 1201 - 1300 .......... 18701 - 18796
25.3.2019 11.49
Soviteltu työttömyysetuus muuttuu huhtikuun alussaHuhtikuun alusta lukien palkka sovitellaan yhteen työttömyysetuuden kanssa vasta kun palkka maksetaan. Muutos vähentää viivettä työttömyysajan hakemusten käsittelyssä.
25.3.2019 9.00
Vanhempainpäivärahoihin muutoksia huhtikuussa Lapsesta yksinhuolehtivan äidin vanhempainpäivärahakautta pidennetään vastaamaan kahden vanhemman perheen yhteenlaskettua vanhempainpäivärahakautta. Adoptiovanhemman vanhempainrahakautta pidennetään ja kaikilla lapsen oman perheensä ulkopuolelta adoptoivilla on oikeus vanhempainrahaan. Isyysrahaa myönnetään jatkossa monikkoperheiden isille pidennettynä.
25.3.2019 6.36
Hovioikeus: Taukokäytäntö ei ollut vakiintunut valittajien työsuhteessa sitovaksi sopimuksen veroiseksi käytännöksi - osapuolet saivat pitää oikeudenkäyntikulunsa vahinkonaan HO päätyi arviossaan siihen, ettei pelkästään se, ettei työnantaja ollut käyttänyt direktio-oikeuttaan taukokäytännön muuttamiseksi aiemmin osoittanut, että se olisi tarkoittanut luopua sen käyttämisestä kokonaan ja sitoutua vallinneeseen käytäntöön, jonka mukaan työntekijät saavat työehtosopimuksen mukaisten taukojen lisäksi raskaalla puolella ja terminaalissa kokonaista työpäivää kohden 23 minuuttia työajaksi luettavaa lepoaikaa päivässä. Asiassa lausutuilla perusteilla taukokäytäntö ei ollut vakiintunut kunkin valittajan työsuhteessa sitovaksi sopimuksen veroiseksi käytännöksi. Oikeudenkäyntikulujen osalta HO totesi, että sopimuksen veroisesta käytännöstä sinänsä on oikeuskäytäntöä ja sitä on käsitelty myös oikeuskirjallisuudessa. Nyt käsiteltävänä ollut kysymys taukokäytännön vakiintumisesta työsuhteen ehdoksi oli kuitenkin ollut tulkinnanvarainen. Tämän vuoksi asiaa oli pidettävä OK 21 luvun 8 a §:ssä tarkoitetulla tavalla oikeudellisesti niin epäselvänä, että valittajilla oli ollut perusteltu syy oikeudenkäyntiin. Näin ollen osapuolet saivat pitää oikeudenkäyntikulunsa vahinkonaan sekä KO:ssa että HO:ssa. (Vailla lainvoimaa 25.3.2019. Valituslupa myönnetty.)
Sähköasentaja irtisanottiin huolimattomuuden perusteella - hovioikeus arvioi oikeudenkäyntikulujen korvaamista toisin kuin käräjäoikeus HO piti asiaa arvioitaessa ratkaisevana sitä, että kantaja oli voittanut kanteen siltä osin, että irtisanominen oli katsottu lainvastaiseksi. Korkeimman oikeuden ratkaisuista 2002:71 ja 72 poiketen mitään vaatimusta ei ollut kokonaan hylätty. Tämän vuoksi ja ottaen huomioon myös asian laadun, HO katsoi, ettei kulujen kuittaamista voitu pitää kohtuullisena lopputuloksena työntekijän asemassa olevan kantajan kannalta. Ottaen kuitenkin huomioon, että valtaosa oikeudenkäyntikuluista oli kohdennettavissa kysymykseen kantajan huolimattomuudesta, mikä kysymys oli vaikuttanut myös korvauksen määrään, yhtiön oli korvattava vain puolet kantajan oikeudenkäyntikuluista KO:ssa. Kantaja oli voittanut osaksi oikeudenkäyntikulujen korvaamista koskevan muutoksenhaun, joten yhtiö oli velvollinen korvaamaan puolet kantajan oikeudenkäyntikuluista myös HO:ssa. (Vailla lainvoimaa 22.3.2019)
Hallinto-oikeuden päätös kunnan teknisen johtajan virkavaalista ja haastatteluihin kutsumisesta Haastatteluissa oli ollut kysymys nimityspäätöksen valmistelusta; kunnanvaltuuston päätöstä ei ollut aihetta kumota sillä perusteella, että haastatteluun oli kutsuttu henkilö, joka ei mahdollisesti ollut täyttänyt viranhakuilmoituksen mukaisia viran kelpoisuusehtoja. Muutoksenhakija on Järvi-Pohjanmaan yhteistoiminta-alueen entisenä vesihuoltopäällikkönä ollut tunnettu ja haastattelutyöryhmä oli tämän vuoksi voinut pitää hänen haastattelemistaan tarpeettomana. Haastattelutyöryhmä oli voinut muutoinkin menetellä asiassa siten, että vain osa hakijoista oli valittu haastateltavaksi. Muutoksenhakija oli kuitenkin pyydetty haastatteluun haastattelutyöryhmän puheenjohtajan pyynnöstä. Haastattelu ei ollut toteutunut muutoksenhakijan esteistä johtuen. Kunnanvaltuuston päätökset eivät olleet syntyneet virheellisessä järjestyksessä. (Ei lainvoim. 21.3.2019)
21.3.2019 11.10
Vierashuoneessa Seppo Koskinen: Toimitusministeristön asema ja virkanimitykset Oikeuskanslerille on tullut tiedusteluja ns. toimitusministeristön asemasta ja toimivallasta. Oikeuskansleri ilmoitti sen vuoksi 5.3.2019 ministeriöille seuraavat tiedot, jotka perustuvat perustuslain säännöksiin ja esitöihin sekä oikeuskirjallisuuteen ja oikeuskanslerin ratkaisukäytäntöön. Käsittelen ilmoitusta ja sen myöhempää täydennystä (15.3.2019) vain virkanimitysten kannalta.Avoin uutinen
21.3.2019 10.45
Oikeusasiamies ei voi puuttua lääkärihelikopterin tukikohdan sijaintiin Kaakkois-Suomessa Eduskunta on lisäbudjetissa linjannut valtion rahoituksen edellytyksenä olevat tukikohtien sijaintipaikat. Tukikohtien sijainnista päättää lain mukaan yliopistollinen sairaanhoitopiiri, jossa asia on vireillä. Oikeusasiamies ei voi puuttua eduskunnan päätöksentekoon eikä viranomaisessa vireillä olevaan asiaan.
20.3.2019 10.30
Ansiovertailu jäi tekemättä - kunnanhallituksen päätökset kumottiin HAO kumosi rakennustarkastajan / ympäristösihteerin valinnasta tehdyt kunnanhallituksen päätökset. Päätökset olivat syntyneet virheellisessä järjestyksessä. Kunta velvoitettiin korvaamaan A:n oikeudenkäyntikulut kohtuulliseksi arvioimallaan 300 eurolla. (Ei lainvoim. 20.3.2019)
20.3.2019 10.02
Työvoiman oikeudenmukainen liikkuvuus: Komissio on tyytyväinen alustavaan sopimukseen sosiaaliturvan yhteensovittamista koskevista modernisoiduista säännöistä Euroopan parlamentin, neuvoston ja Euroopan komission alustavalla sopimuksella (19.3.) tarkistetaan eurooppalaisia sääntöjä sosiaaliturvan yhteensovittamisen alalla, jotta ne olisivat edelleen oikeudenmukaiset ja selkeät ja niiden täytäntöönpano olisi helpompaa. Sopimuksella saatetaan ajan tasalle ja turvataan kansalaisten oikeudet muuttaa toiseen EU-maahan ja helpotetaan kansallisten viranomaisten välistä yhteistyötä. Alustava sopimus on vielä hyväksyttävä muodollisesti Euroopan parlamentissa ja neuvostossa.
19.3.2019 11.26
Seppo Koskinen: Määräaikaisen virka- ja työsuhteen irtisanomisesta – perusteettomia eroja lainsäädännössä Julkisen ja yksityisen sektorin palvelusuhteiden sääntelyssä on tunnetusti monenlaisia eroja. Keskeisin näistä liittyy virkasuhteissa säädettyyn virkasuhteen jatkuvuuteen tilanteessa, jossa virkasuhteen päättäminen on todettu laittomaksi. Työsopimussuhteissa laittomasta päättämisestä seuraa vain korvausvelvollisuus. Tässä yhteydessä käsittelen eroavuuksia vain määräaikaisen virkasuhteen ja määräaikaisen työsuhteen päättämisen yhteydessä siltä osin, kuin kyse on työnantajan oikeudesta irtisanoa määräaikainen palvelusuhde. Mielestäni tältä osin lainsäädännössä olevat erot ovat perusteettomia.
18.3.2019 14.51
Apulaisoikeuskansleri: Toimeentulotukihakemus olisi tullut käsitellä viipymättä – tarpeettomien selvitysten hankkiminen viivästytti käsittelyäApulaisoikeuskansleri kiinnitti Kelan huomiota toimeentulotukihakemusten käsittelyaikojen noudattamiseen sekä huolelliseen harkintaan lisäselvitysten hankkimisessa.
18.3.2019 14.00
Toisin kuin käräjäoikeus erimielinen hovioikeus hylkäsi jokilaivan ravintolapäällikköä vastaan nostetun syytteen törkeästä kavalluksesta Syytteen tultua hylätyksi siihen perustuvat korvausvaatimukset oli hylättävä ja valtio oli velvollinen korvaamaan vastaajan kohtuulliset oikeudenkäyntikulut asiassa korkoineen. Eri mieltä ollut hovioikeudenneuvos katsoi vastaajan syyllistyneen KO:n hänen syykseen lukemaan rikokseen. (Vailla lainvoimaa 18.3.2019)
Siirtymäaika päättyy: Vain henkilönsuojainasetuksen mukaisia tuotteita markkinoille 21. huhtikuuta alkaen Kaikkien markkinoille saatettavien henkilönsuojainten pitää täyttää henkilösuojainasetuksen vaatimukset 21. huhtikuuta 2019 alkaen.
15.3.2019 13.04
Työeläkkeen laskentaopas 2019 on julkaistuTyöeläkkeen laskentaopas 2019 on ilmestynyt. Vuoden 2017 oppaaseen verrattuna sisällöllisiä muutoksia ei juurikaan ole, mutta opasta on ajantasaistettu ja täsmennetty.
15.3.2019 12.51
Uudet työympäristön ja työhyvinvoinnin linjaukset julkiSTM on julkaissut työympäristön ja työhyvinvoinnin linjaukset vuoteen 2030. Linjaukset ohjaavat STM:n ja sen hallinnonalan toimintaa työelämän kysymyksissä, mutta tavoitteiden toteutumiseksi tarvitaan myös laajaa yhteistyötä. Linjaukset ja niihin liittyvä toimintasuunnitelma on valmisteltu yhdessä hallinnonalan laitosten, työmarkkinajärjestöjen ja muiden yhteistyökumppaneiden kanssa.
15.3.2019 10.30
KHO: Estettä sijoittaa äitinsä luona asunutta lasta huostaanotettuna isänsä luokse ei ollut Lastensuojelulain 49 §:n 3 momentista ei johtunut estettä sijoittaa äitinsä luona asunutta lasta huostaanotettuna isänsä luokse tilanteessa, jossa KO oli HAO:n päätöksen jälkeen antamallaan väliaikaismääräyksellä määrännyt isän lapsen yhteishuoltajaksi, mutta ei ollut määrännyt lapsen asumisesta.
14.3.2019 15.00
Hovioikeus: Ei näyttöä, että yhtiö olisi laiminlyönyt työn tarjoamis- ja koulutusvelvollisuutensa HO katsoi jääneen näyttämättä, että yhtiö olisi laiminlyönyt TSL 7 luvun 4 §:n mukaisen työn tarjoamis- ja koulutusvelvollisuutensa. Valittajalla ei ollut oikeutta vaatimaansa korvaukseen työsuhteen perusteettomasta päättämisestä. (Vailla lainvoimaa 14.3.2019)
Unionin tuomioistuimen ennakkoratkaisu työntekijöiden vapaasta liikkuvuudesta palkallisen vuosiloman määrittämistä koskevassa riidassa Pyyntö on esitetty itävaltalaisessa asiassa, joka koskee sitä, että työntekijöiden palkallista vuosilomaa koskevan oikeuden määrittämisessä otetaan huomioon näiden työntekijöiden aikaisemmat palvelusajat muiden työnantajien palveluksessa vain osittain. EUT lausui asiassa ennakkoratkaisunaan, että SEUT 45 artiklaa ja työntekijöiden vapaasta liikkuvuudesta unionin alueella annetun asetuksen (EU) 492/2011 7 artiklan 1 kohtaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jonka mukaan määritettäessä sitä, onko työntekijällä, jonka osalta on täyttynyt yhteensä 25 palvelusvuotta, oikeus viiden viikon pituisen palkallisen vuosiloman korotukseen kuuden viikon pituiseksi, palvelusvuodet, jotka ovat täyttyneet yhden tai useamman työnantajan palveluksessa ennen nykyisen työnantajan kanssa solmittua työsuhdetta, otetaan huomioon enintään viiden palvelusvuoden ajalta, vaikka niiden tosiasiallinen määrä olisi suurempi kuin viisi vuotta.
14.3.2019 8.27
Vuosilomalain muutos 1. huhtikuuta Muutos parantaa pitkään työkyvyttömyyden vuoksi työstä poissa olleiden työntekijöiden asemaa.
13.3.2019 16.20
Eduskunta hyväksyi työaikalain Laissa säädetään muun muassa uudesta joustotyöaikaa koskevasta työaikamallista, lakisääteisen työaikapankin käyttöönotosta sekä muutoksista liukuvaan työaikajärjestelyyn. Työajan määrittämisestä paikkasidonnaisesti luovuttaan merkittävissä määrin ja työaikalakia sovellettaan jatkossa mm. etätyöhön. Eduskunta hyväksyi kaksi lausumaa.Avoin uutinen
Työtuomioistuin: Työnantaja ei menetellyt työehtosopimuksen vastaisesti vähentäessään määräaikaisen työsuhteen päättyessä rahana maksettavien vapaapäivien määrästä työsuhteen aikana ansaitut vuosilomapäivät Työnantaja oli vähentänyt määräaikaisen työsuhteen päättyessä rahana maksettavien vapaapäivien määrästä työsuhteen aikana ansaitut vuosilomapäivät. Huomioon ottaen työehtosopimuksen sanamuodon sekä sen tarkoituksesta ja soveltamiskäytännöstä esitetyn selvityksen työtuomioistuin katsoi, ettei työnantaja ollut menetellyt työehtosopimuksen vastaisesti. Suomen Konepäällystöliitto ry:n kanne hylättiin.
13.3.2019 12.53
Tutkimus: Työkokeilu on tärkeä ja toimiva TE-palvelu TEM:n teettämän tutkimuksen mukaan työkokeilu on pääosin hyvin toimiva ja kustannustehokas palvelu, jolla tulisi olla rooli osana TE-palvelujen palveluvalikoimaa jatkossakin. Työkokeilua koskevia kehittämistarpeita arvioidaan ministeriössä kevään aikana.
Hovioikeus arvioi virkasuhteen voimassaoloa liikkeen luovutuksen hetkellä, oikeutta ansionmenetyskorvaukseen viranhaltijalain nojalla ja työsuhteen voimassaoloa ja oikeutta palkkaan Virkasuhteen voimassaolo liikkeen luovutuksen hetkellä - Oikeus ansionmenetyskorvaukseen viranhaltijalain nojalla - Työsuhteen voimassaolo ja oikeus palkkaan 1.1.2014 lukien (Vailla lainvoimaa 13.3.2019, Valituslupa myönnetty)
13.3.2019 7.16
Sähköalan yritykselle 30 000 euron yhteisösakko työturvallisuusrikoksesta Käsiteltävänä oli elokuussa 2018 tapahtunut työtapaturma. Kaksi työntekijää oli ollut purkamassa muuntajaa, jonka oli tarkoitus olla jännitteetön. Ennen purun aloittamista työntekijät olivat valmistelleet purkua yhdessä työnjohtajan kanssa. Toinen työntekijöistä oli kiivennyt tikkailla suurjännitekojeiston päälle tarkoituksenaan aloittaa purkutyöt. Kojeisto oli yllättäen ollutkin osittain jännitteinen ja työntekijä oli saanut voimakkaan sähköiskun ensin astuessaan kokoojakiskon päälle ja uudestaan kaatuessaan saman kiskon päälle. Työntekijä sai hengenvaaralliset vammat, mutta ei menehtynyt. KO tuomitsi sähköalan yrityksen 30 000 euron suuruiseen yhteisösakkoon työturvallisuusrikoksesta. Lisäksi työturvallisuusrikoksesta tuomittiin yhtiön työnjohtaja/asennuspäällikkö sekä toimitusjohtaja/sähkötöidenjohtaja molemmat 50 päiväsakon rangaistukseen. (Vailla lainvoimaa 13.3.2019)
12.3.2019 12.10
Apulaisoikeuskansleri: TE-toimiston olisi tullut neuvoa työnhakijaaApulaisoikeuskanslerin sijainen kiinnitti TE-toimiston huomiota hallintolain palvelun asianmukaisuutta ja neuvontaa koskevien säännösten noudattamiseen.
11.3.2019 15.01
Ikääntyneiden työllisyyden edistämiskeinoja valmisteleva työryhmä jätti loppuraporttinsaSosiaali- ja terveysministeriö ja valtiovarainministeriö asettivat hallituksen päätöksen mukaisesti ikääntyneiden työllisyyden edistämiskeinoja valmistelevan työryhmän. Työryhmän tarkasteli työssään työ-, koulutus-, eläke- ja sosiaaliturvalainsäädäntöä.
11.3.2019 15.00
Hallinto-oikeus: Irtisanomispäätöksessä todettu yleisluonteinen käyttäytymisen luonnehdinta työyhteisöön sopeutumattomaksi sekä vuorovaikutus- ja yhteistyökyvyttömäksi ei ollut irtisanomisen perusteena riittävä Opinto-ohjaajan irtisanomisen perusteena olivat olleet pitkään jatkuneet työyhteisöön sopeutumattomuus, epäasiallinen käyttäytyminen ja yhteistyökyvyttömyys (L kunnallisesta viranhaltijasta 35 §). A:lle oli annettu kirjallinen varoitus 16.2.2016 työyhteisöön sopeutumattomuudesta. A:n virkasuhde oli päättynyt 20.4.2017. Koulutuskuntayhtymä oli hylännyt A:n oikaisuvaatimuksen. HAO totesi mm., ettei työnantajan toteamus, että valittaja oli tavalla tai toisella ollut mukana yksikkönsä vuorovaikutusongelmissa ja niiden hoitamisessa ollut varoituksen perusteen yksilöimiseksi riittävä. Myöskään irtisanomispäätöksessä ei ollut yksilöity, mihin tilanteisiin liittyvästä käyttäytymisestä oli ollut kyse eikä irtisanomisen perusteena olevaa, työnantajan moitittavana pitämää käyttäytymistä ollut kuulemiskutsussa tai kuulemismuistiossakaan yksilöity tosiseikkojen tasolla. Koulutuskuntayhtymän ja rehtorin päätökset kumottiin. (Ei lainvoim. 11.3.2019)
11.3.2019 12.00
Apulaisoikeusasiamiehen sijainen: Kuolintodistuksen laatiminen viivästyiApulaisoikeusasiamiehen sijainen esitti käsityksensä kuolintodistuksen laatimisen viivästymisestä Porin perusturvan terveys- ja sairaalapalveluiden tietoon vastaisen varalle.
7.3.2019 14.30
Selvityshenkilö: Vammaisten henkilöiden työtoimintaa uudistettava Selvityshenkilö Jaana Paanetoja luovutti selvityksensä tänään (7.3) sosiaali- ja terveysministeri Pirkko Mattilalle. Paanetoja esittää muutoksia etenkin kehitysvammaisten henkilöiden työtoimintaan. Vammaisten henkilöiden asema olisi turvattava paremmin lainsäädännöllä erityisesti niin sanotussa avotyötoiminnassa ja työsuhteen syntymisen riski olisi pystyttävä poistamaan.
6.3.2019 11.27
Hovioikeuden tuomio Vantaan entistä kaupunginjohtajaa koskevassa asiassa Helsingin HO antoi keskiviikkona (6.3.) tuomion muun muassa Vantaan entistä kaupunginjohtaja Jukka Peltomäkeä koskevassa rikosasiassa. Ään. (KKO ei myöntänyt valituslupia 10.9.2019)
5.3.2019 13.00
Siivousfirmalle uhkasakot työsuhdeasiakirjojen laiminlyönnistä Työsuojeluviranomainen on tuominnut leppävirtalaiselle siivousyritykselle 6 000 euron uhkasakot, koska yhtiön edustaja ei ole antanut entiselle työntekijälleen palkkalaskelmaa eikä työtodistusta.Avoin uutinen
5.3.2019 12.25
Työhyvinvoinnin johtaminen -ohje avuksi työpaikan johdolle ja päätöksentekijöille Työturvallisuuskeskus on tuottanut julkaisun Työhyvinvoinnin johtaminen – ohjeita yrityksen sekä työpaikan johdolle. Sen tarkoituksena on auttaa johtoa ja kaikkia päätöksentekijöitä ymmärtämään ja käsittelemään paremmin työhyvinvointiin liittyviä asioita.
5.3.2019 10.23
Selvitys intersukupuolisten ihmisten oikeuksista ja kokemuksista OM:n ja UM:n teettämässä selvityksessä tarkastellaan intersukupuolisten ihmisten ja intersukupuolisten lasten vanhempien kokemuksia suomalaisessa terveydenhuollossa ja yhteiskunnassa. Selvitys sisältää myös katsauksen lainsäädäntöön ja käytäntöihin Maltalla, Portugalissa, Saksassa ja Islannissa. Eri ihmisoikeustoimijat ovat viime vuosina antaneet suosituksia intersukupuolisten ihmisten perus- ja ihmisoikeustilanteen parantamiseksi. Selvityksessä annettavat suositukset pohjaavat selvitysaineiston lisäksi myös näille ihmisoikeustoimijoiden jo aiemmin Suomelle antamille suosituksille.
5.3.2019 10.20
KHO: Vanhan alkoholilain nojalla tehdystä anniskeluluvan määräaikaisesta peruuttamispäätöksestä oli oikeus valittaa valituslupaa pyytämättä Yhtiö oli hakenut muutosta AVI:n vuonna 2017 tekemään päätökseen, jolla yhtiön anniskelulupa oli vanhan alkoholilain (1143/1994) nojalla peruutettu määräajaksi. HAO oli maaliskuussa 2018 antamallaan päätöksellä hylännyt yhtiön valituksen ja liittänyt päätökseensä 1.3.2018 voimaan tulleen uuden alkoholilain (1102/2017) 81 §:n 2 momentin mukaisen muutoksenhakuohjauksen. Sen mukaan HAO:n päätökseen saatiin hakea muutosta valittamalla vain, jos KHO myönsi valitusuvan. Koska uuden alkoholilain sanamuodosta tai esitöistä taikka muistakaan seikoista ei ollut saatavissa selvää tukea sille, että valituslupajärjestelmää olisi sovellettava myös vanhan alkoholilain mukaan ratkaistuihin asioihin, yhtiöllä oli oikeus valittaa asiassa valituslupaa pyytämättä. Ään. 5-2.
5.3.2019 8.00
Apulaisoikeusasiamies otti kantaa 17-vuotiaan lapsen peruuttamattoman poliklinikka-ajan maksun perintään Apulaisoikeusasiamies katsoo, että lapsen edun vuoksi tulee lasta suojella ylivelkaantumiselta siten, että maksuunpanon aiheellisuuteen kiinnitetään erityistä huomiota. Tämä merkitsee apulaisoikeusasiamiehen mielestä sitä, että yli 15-vuotiaan lapsen tahdon selvittämiseksi lasku ensi vaiheessa lähetetään hänelle. Mikäli lapsi nimenomaisesti ilmaisee tahtonsa olevan, että laskua ei lähetetä huoltajalle, on apulaisoikeusasiamiehen mielestä maksuunpano yli 15-vuotiaalle lapselle lähtökohtaisesti perusteltu ainakin, jos hän on alkujaan itsenäisesti pyrkinyt hoitoon. Mikäli lapsi ei reagoi laskuun, ei estettä maksun laskutukselle ja perinnälle huoltajalta lapsen elantomenona ole, mikäli tapauksen olosuhteet puoltavat arviota maksun luonteesta elatusmenona. Apulaisoikeusasiamies pyysi HUS:ia ilmoittamaan hänelle 31. tokokuuta 2019 mennessä, mihin toimenpiteisiin hänen päätöksensä on antanut sille aihetta.
4.3.2019 14.42
Komissio on pannut kiertotaloutta koskevan toimintasuunnitelman kokonaisuudessaan täytäntöön Euroopan komissio julkaisi maanantaina (4.3.) kattavan raportin joulukuussa 2015 hyväksymänsä kiertotaloutta koskevan toimintasuunnitelman toteutuksesta. Toimintauunnitelman kaikki 54 toimenpidettä on nyt toteutettu tai niitä toteutetaan parhaillaan. Niillä edistetään kilpailukykyä sekä nykyaikaistetaan taloutta ja teollisuutta Euroopassa, ja autetaan siten luomaan työpaikkoja, suojelemaan ympäristöä ja tukemaan kestävää kasvua.
4.3.2019 13.34
Hovioikeus arvioi vastaajan syyllistymistä 20 000 euron "työttömyyskassapetokseen" toisin kuin käräjäoikeus mutta jätti vastaajan rangaistukseen tuomitsematta Asiassa oli arvioitava, oliko vastaaja ymmärtänyt tai oliko hänen pitänyt ymmärtää, että hänen olisi ansiopäivärahaa hakiessaan tullut ilmoittaa työttömyyskassalle vakuutusyhtiöltä saamansa työkyvyttömyyseläke. Asiaa kokonaisuutena arvioituaan HO päätyi siihen, ettei asiassa ei jäänyt varteenotettavaa epäilystä vastaajan menettelyn tahallisuudesta. Vastaaja oli siten syyllistynyt siihen, mistä hänelle oli HO:ssa tarkennetun teonkuvauksen perusteella vaadittu rangaistusta. Teon ilmentämä tavanomaista vähäisempi syyllisyys ja tekijään liittyvät erityiset syyt puolsivat kokonaisarvostelussa sitä, että tekoa oli pidettävä sekä RL 6 luvun 12 §:n 3 kohdassa 1 tarkoitetulla tavalla kokonaisuutena arvostellen vähäisenä että RL 6 luvun 12 §:n 3 kohdassa tarkoitetulla tavalla anteeksiannettavaan tekoon rinnastettavana. Näillä perusteilla HO jätti vastaajan mainittujen lainkohtien nojalla rangaistukseen tuomitsematta. (Vailla lainvoimaa 4.2.2019)
4.3.2019 11.32
Riitely työkaverin kanssa - irtisanomiselle ei ollut asiallista ja painavaa perustetta Osuuskauppa oli 5.3.2015 ilmoittanut työsuhteen päättämissyyksi myyjän epäasiallisen käyttäytymisen, riitelyn työkaverin kanssa, työrauhan rikkomisen ja annettujen ohjeiden noudattamatta jättämisen. HO katsoi, että myyjälle oli viimeksi annettu varoitus 6.8.2014 epäasiallisesta käyttäytymisestä ja riitelystä työkaverin kanssa. Asiassa oli kuitenkin jäänyt näyttämättä, että myyjä olisi käyttäytynyt helmikuussa 2015 epäasiallisesti tai jättänyt noudattamatta sääntöjä. Siinäkin tapauksessa, että myyjä olisi 26.2.2015 työvuoronsa yhteydessä pitänyt ylipitkän tauon, tämä ei muodostanut työsopimuslaissa tarkoitettua asiallista ja painavaa irtisanomisperustetta varsinkaan kun A:ta ei ollut aikaisemmin taukoihin liittyen varoitettu. Myöskään se, että myyjä oli mahdollisesti todennut tilaisuudessa 5.3.2015, ettei hän pysty työskentelemään toisen työntekijän kanssa, ei ollut asiallinen ja painava peruste irtisanoa myyjä. Kohtuulliseksi korvauksen määräksi katsottiin KO:n tuomitseman 15 kk:n palkkaa vastaavan määrän asemasta 8 kk:n palkkaa vastaava määrä. (Vailla lainvoimaa 4.3.2019)
4.3.2019 9.00
Hallinto-oikeus jätti vahvistamatta sille alistetun päätöksen vangin tahdosta riippumattoman sairaalahoidon jatkamisesta HAO totesi, että X oli virkasuhteessa Varsinais-Suomen sairaanhoitopiiriin, mutta hän oli työskennellyt pitkään ja ilmeisen säännöllisesti päivystäjänä ja psykiatrisissa hoitotehtävissä Psykiatrisessa vankisairaalassa. HAO katsoi, ettei lääkäri X ollut näissä olosuhteissa antaessaan lausunnon A:n tahdosta riippumattoman psykiatrisen hoidon tarpeesta ollut Psykiatriseen vankisairaalaan nähden mielenterveyslain tarkoittamalla tavalla ulkopuolisen, riippumattoman lääkärin asemassa.
1.3.2019 16.00
Opettajalle korvausta perusteettomista määräaikaisuuksista Opettajan ottamiselle määräaikaisiin virkasuhteisiin ajalla 1.8.2013–31.7.2017 ei ollut viranhaltijalain 3 §:n 2 momentissa tarkoitettua perustetta. Kun otettiin huomioon, että korvauksen perusteena oli neljä perusteetonta määräaikaista virkasuhdetta pituudeltaan yhteensä neljä vuotta, opettajan ikä (s. 1979) ja hänen mahdollisuutensa saada työssäkäyntialueeltaan ammattiaan ja koulutustaan vastaavaa työtä, riittävänä korvauksena voitiin pitää 6 kuukauden palkkaa vastaavaa korvausta. (Ei lainvoim. 1.3.2019)
1.3.2019 15.21
Hovioikeus: Todettu iskiaskipu oli johtunut työntekijän telineiltä putoamisesta - vammantuottamuksen tunnusmerkistö täyttyi Työturvallisuurikosta ja vammantuottamusta koskeneessa jutussa kuultujen lääkäreiden mukaan korkealta putoamisesta aiheutunut selän venähdys oli ollut omiaan aiheuttamaan valittajalla todetun kipuoireilun. Ottaen huomioon mainittu seikka ja erityisesti iskiaskipuoireiston lähes välitön ajallinen yhteys putoamiseen ja valittajan selän aiempi oireettomuus HO katsoi näytetyksi, että valittajalle aiheutuneella iskiaskivulla oli niin ilmeinen yhteys hänen putoamiseensa, ettei asiassa jäänyt varteenotettavaa epäilyä siitä, etteikö iskiaskipuoireisto olisi aiheutunut putoamisesta. Näin ollen HO katsoi näytetyksi, että valittajalle oli telineiltä putoamisesta aiheutunut KO:n syyksi lukemien vammojen lisäksi alaselkään ja oikeaan jalkaan kohdistunut hermosäteilykipuoireisto. (Vailla lainvoimaa 1.3.2019)
Työryhmä ei päässyt yksimielisyyteen omatoimisen työnhaun mallista Toteutuessaan malli olisi uudistanut työnhakijoiden velvoitteen hakea työtä työttömyysetuuden jatkumisen edellytyksenä ja olisi lisännyt työnhakijoiden välistä yhdenvertaisuutta. Ratkaisujen tekeminen työttömyysturvan seuraamusjärjestelmän kehittämisestä jää kevään eduskuntavaalien jälkeen nimitettävälle hallitukselle.
1.3.2019 10.57
Kaupunki loukkasi rehtorin sananvapautta Eduskunnan apulaisoikeusasiamiehen sijainen Mikko Sarja on antanut kaupungin sivistysjohtajalle huomautuksen rehtorin sananvapauden loukkaamisesta. Hän pyytää kaupunkia arvioimaan, miten sananvapauden loukkaus voitaisiin oikaista tai korjata sekä, miten loukkaus voitaisiin hyvittää rehtorille. Kaupungin tulee ilmoittaa toukokuun 2019 loppuun mennessä, mihin toimenpiteisiin esitys on antanut aihetta.Avoin uutinen
1.3.2019 10.26
KHO:n kaksi vuosikirjaratkaisua valtion virkamiehen irtisanomisesta taloudellisilla ja tuotannollisilla perusteillaValtion virkamies – Irtisanominen – Tarjolla olevan työn vähentyminen – Määräaikaisen palvelussuhteen vakinaistaminen – Ns. uusi henkilö
Apulaisoikeusasiamies: Kaupungin hyvän hallinnon vastaisen menettelyn seurauksena yksilöllisesti tarpeellisen lääkinnällisen kuntoutuksen apuvälineen, aitohiusperuukin, myöntäminen viivästyi Apulaisoikeusasiamies katsoi muun muassa, että apuvälineasian hoitaminen jätettiin liiaksi kantelijan oman aktiivisuuden varaan. Kaupungin hyvinvointitoimialalta puuttuivat selkeät menettelytapaohjeet lääkinnällisen kuntoutuksen apuvälineiden luovuttamisesta. Hyvinvointitoimialan hyvän hallinnon vastaisen menettelyn seurauksena kantelijan tyttären yksilöllisesti tarpeellisen lääkinnällisen kuntoutuksen apuvälineen, aitohiusperuukin, myöntäminen viivästyi.
28.2.2019 11.20
Amk-opiskelijoiden anonyymin reklamaation jälkeen irtisanotulle opettajalle korvaukseksi 21 kuukauden palkka 24 vuotta työskennellyt opettaja irtisanottiin varoitusta antamatta. Irtisanomisilmoituksen mukaan opettaja oli uhkaillut opiskelijoita ja teko oli vaikuttanut yrityksen ulkoiseen kuvaan ja oli ollut omiaan vahingoittamaan sitä. Lisäksi teko oli aiheuttanut opiskelijoiden ja opettajan sekä työnantajan ja opettajan välille luottamuspulan. HO hyväksyi asiassa KO:n perustelut ja johtopäätökset. Korvauksen osalta HO totesi, että opettajan kuulemisessa oli käynyt ilmi, että hänen henkilökohtainen eläkeikänsä olisi ollut 64 vuotta 8 kuukautta ja hänellä oli ollut tarkoitus jatkaa töissä siihen saakka. Opettajan tarkoituksena oli näin ollen ollut jatkaa työsuhteessaan vuoden 2018 loppuun. HO piti tämäkin seikka huomioon ottaen KO:n opettajalle tuomitsemaa 21 kuukauden palkkaa vastaavaa korvausta oikeudenmukaisena korvauksena. (Vailla lainvoimaa 29.2.2019)
Vakuutusoikeuden ratkaisu vankilassa sattuneen tapaturman korvaamisesta Vankilassa tuomiotaan suorittamassa olleelle ja työskennelleelle A:lle sattui vahinkotapahtuma tauon aikana hänen ollessaan tupakalla. Asiassa oli kysymys siitä, oliko tapaturma kohdannut A:ta viranomaisen johdon ja valvonnan alaisessa työssä. Vakuutusoikeus katsoi, että A:n tauon aikana hänen ollessaan tupakalla sattunut tapaturma ei ollut tapahtunut viranomaisen johdon ja valvonnan alaisessa työssä. Näin ollen kysymyksessä ei ollut eräisiin rangaistus-, huolto- ja hoitolaitoksiin otettujen henkilöiden tapaturmakorvauksesta annetun lain 1 §:ssä tarkoitettu työtapaturma.
26.2.2019 11.45
KHO:n ratkaisu vammaisen asumispalvelun maksullisuudesta ja edunvalvojan oikeudesta valittaa siitä päämiehen kuoltua Korkein hallinto-oikeus totesi, että A:n elinaikana hallinto-oikeudessa vireille tullut valitus asumispalvelujen järjestämisestä sosiaalihuoltolain tai vammaispalvelulain nojalla oli sisältänyt sovellettavaa lakia koskevan kysymyksen johdosta myös vaatimuksen palveluiden järjestämistä maksutta. Kun valituksessa oli kysymys siten myös taloudellisesta etuudesta tai velvoitteesta, maksuvelvollisen kuoltua asian käsittelyn aikana hänen sijaansa olivat tulleet hänen oikeudenomistajansa. Hallinto-oikeuden olisi tullut tutkia A:n edunvalvojan tekemä valitus ja antaa asiaratkaisu. Hallinto-oikeuden päätös oli siten perustunut hallintolainkäyttölain 63 §:n 1 momentin 2 kohdassa tarkoitetulla tavalla ilmeisesti väärään lain soveltamiseen, joka oli voinut olennaisesti vaikuttaa päätökseen. Korkein hallinto-oikeus purki viran puolesta hallinto-oikeuden edellä tarkoitetun päätöksen, otti hallinto-oikeudelle tehdyn valituksen välittömästi tutkittavakseen ja hylkäsi valituksen.
25.2.2019 15.00
Tutkijatohtori Matti Muukkonen: SOTE – mitäs seuraavaksi? Sosiaali- ja terveysuudistus on ohi, kirjoittaa tutkijatohtori Matti Muukkonen.
25.2.2019 12.34
Toimi-hankkeen työ päätökseen: Sosiaaliturvan uudistamiselle sovittu yhteiset peruspilaritSosiaaliturvan uudistustyössä on parlamentaarisesti sovittu yhteiset peruspilarit, joille tulevaisuuden sosiaaliturvan tulisi rakentua. Työssä on myös tunnistettu arvovalinnat, joista tulee tehdä poliittinen päätös. Uudistuksen vaiheittaisesta etenemistavasta ollaan vahvasti yhtä mieltä.
25.2.2019 12.30
Kattoremonttiyritykselle sakkoja toistuvista turvallisuuspuutteista Kanta-Hämeen käräjäoikeus tuomitsi kattoremontteja tekevän yrityksen 20 000 euron yhteisösakkoon kahdesta työturvallisuusrikoksesta. Lisäksi yhtiön kaksi työnjohtajaa, yksikön päällikkö ja toimitusjohtaja tuomittiin 20 päiväsakon sakkorangaistuksiin työturvallisuusrikoksista. Yhtiö tuomittiin menettämään valtiolle rikosten tuottamana taloudellisena hyötynä 3 926,40 euroa. Käräjäoikeus antoi tuomionsa 20.2.2019.
25.2.2019 8.40
Kelan vuoden 2019 selkoesitteet on julkaistu Selkoesitteistä löytyy tietoa Kelan tuista ja palveluista. Esitteitä on 8, ja ne julkaistaan selkosuomeksi ja ‑ruotsiksi. Myöhemmin keväällä ne julkaistaan myös englanniksi, venäjäksi ja viroksi. Pohjoissaamenkieliset esitteet on julkaistu verkossa.
Työnantajalle yhteisösakko ja sakkoja epäkuntoisesta pihvikoneestaKäsiteltävänä ollut työturvallisuusrikos tuli ilmi, kun 2.9.2017 kaupan lihaosastolla koneellisesti pihvejä valmistaneen työntekijän käsi joutui koneen terien puristuksiin vahingoittuen vakavasti. Tapaturman johdosta tehdyllä työsuojelutarkastuksella kävi ilmi, että pihvintekokoneen teräsuojan turvarajakatkaisin oli ollut viallinen, mistä oli johtunut, että konetta oli voitu käyttää ilman teräsuojaa. Näin oli toiminut myös loukkaantunut työntekijä. KO tuomitsi vähittäiskaupan kauppiaan ja myymäläpäällikön työturvallisuusrikoksesta ja vammantuottamuksesta, kummatkin 20 päiväsakon sakkorangaistukseen. Kauppaliike työnantajayhtiönä tuomittiin 5 000 euron yhteisösakkoon.
21.2.2019 13.15
Erimielinen hovioikeus: Todistajankertomus ei yksinään riittänyt osoittamaan vanhuspsykiatrian osastolla työskennelleen mielisairaanhoitajan syyllistyneen törkeään pahoinpitelyyn Vastaaja vapautettiin tuomitusta vankeusrangaistuksesta ja kaikesta korvausvelvollisuudesta asiassa. Eri mieltä ollut hovioikeudenneuvos puolestaan katsoi, että todistajan kertomuksella oli näytetty, että vastaaja oli kohdistanut syytteessä kuvattua ruumiillista väkivaltaa potilaaseen ja että vastaaja oli syyllistynyt törkeään pahoinpitelyyn. (Vailla lainvoimaa 21.2.2019)
21.2.2019 8.45
Tervettä ja turvallista työtä - Opas työnantajuuteen Työsuojeluhallinnon julkaisema Tervettä ja turvallista työtä on opas (2019) erityisesti mikro- ja pienyrittäjien tarpeisiin. Se ohjaa yrittäjää huolehtimaan keskeisistä työturvallisuuden ja työterveyden prosesseista. Oppaaseen on koottu perusasiat, jotka jokaisen työnantajan tulee ottaa huomioon työntekijöitä palkatessaan. Se auttaa myös eteenpäin tiedon haussa.
20.2.2019 16.00
Käräjäoikeuden tuomio yhteistoimintalakiin perustuvassa riidassa - hovioikeus vahvisti osapuolten sovinnon KO oli velvoittanut yhtiön suorittamaan yt-lain 62 §:n mukaisena hyvityksenä A:lle 12.000 euroa ja B:lle 13.000 euroa, molemmille korkolain 4 §:n 1 momentin mukaisine viivästyskorkoineen haasteen tiedoksiantopäivästä 30.3.2017 lukien. Yhtiö oli velvoitettu korvaamaan A:n ja B:n yhteiset oikeudenkäyntikulut. Muilta osin asianosaisten vaatimukset oli hylätty. HO vahvisti OK 20 luvun 3 §:n nojalla yhtiön, A:n ja B:n välisen 15.2.2019 allekirjoitetun sovintosopimuksen sovinnoksi asiassa. Sovinto korvasi KO:n 18.4.2018 antaman tuomion.
Työryhmä: Kunnallisen ja yksityisen sektorin eläkejärjestelmän yhdistäminen olisi mahdollista ja tarkoituksenmukaista Kunnallinen eläkejärjestelmä ja yksityisen sektorin eläkejärjestelmä olisi mahdollista ja tarkoituksenmukaista yhdistää. Näin toteaa raportissaan eläkejärjestelmien erillisyyttä selvittänyt sosiaali- ja terveysministeriön ja valtiovarainministeriön yhteinen työryhmä. Eläkejärjestelmien yhdistämisen hyötynä olisi riskien jakaminen yhdessä.
19.2.2019 13.03
Käräjäoikeuden tuomio Postin taukokäytäntöjä koskevassa riidassa - osapuolet ilmoittivat hovioikeudelle sopineensa asian Koska ulkomaanpostin lähtevän kirjelajittelun yövuorossa noudatettua kanteen tarkoittamaa taukokäytäntöä oli asiassa kerrotuin tavoin noudatettu ainakin 1990-luvulta lähtien eli hyvin pitkän aikaa, koska kantajat olivat vielä vuonna 2014 voineet luottaa käytännön edelleen jatkuvan, kun heille oli työnantajan edustajien taholta annettu tietoa, joka oli vahvistanut käytännön jatkumista, KO oli katsonut, että käytäntö oli ajan myötä konkludenttisesti muodostunut työhyvinvointia edistäväksi vakiintuneeksi työsopimuksen ehtoa vastaavaksi ehdoksi, koska työnantaja oli toiminnallaan osoittanut sitoutuneeksi käytännön muodostumiseen työsopimuksen ehtoa vastaavaksi sopimuksen osaksi eikä vastaaja ollut oikeudenkäynnin aikana pystynyt osoittamaan, ettei näin olisi ollut. KO oli vahvistanut Posti Oy:n menetelleen kunkin kantajan työsuhteessa noudatetun ehdon vastaisesti, kun se oli yksipuolisesti määrännyt taukokäytännön muuttamisesta 1.3.2016 lukien. HO myönsi Posti Oy:lle jatkokäsittelyluvan 16.8.2018. Asianosaiset olivat HO:ssa 11.1.2019 pääkäsittelyn aloittamisen jälkeen ilmoittaneet päässeensä sovintoon. Posti Oy:n peruutettua valituksensa HO:ssa ja A:n myötäpuolineen ilmoitettua, ettei heillä ollut asiassa vaatimuksia, lausunnon antaminen HO:ssa esitetyistä vaatimuksista raukesi.